Diari Oficial de la Generalitat Valenciana


Sumari del DOGV 8295, del 15-05-2018 (2018/4617)

Convocatòria pública d'ajudes per al desenvolupament de plans d'implantació de solucions innovadores en el marc del Programa InnoCambres, finançat pel Fons Europeu de Desenvolupament Regional (FEDER. «Una manera de fer Europa») de la Unió Europea (50 %).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4617


Data del document
:   08-05-2018

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Descriptors 

:   * ajuda pública

Convocatòria pública d'ajudes per al desenvolupament de plans d'implantació de solucions innovadores en el marc del Programa InnoCambres, finançat pel Fons Europeu de Desenvolupament Regional (FEDER. «Una manera de fer Europa») de la Unió Europea (50 %). [2018/4617]  
La Cambra Oficial de Comerç, Indústria, Serveis i Navegació de València informa de la convocatòria pública d'ajudes per al desenvolupament de plans d'implantació de solucions innovadores en el marc del Programa InnoCambres, finançat pel Fons Europeu de Desenvolupament Regional (FEDER. «Una manera de fer Europa») de la Unió Europea (50 %). El 50 % addicional estarà finançat per la Cambra de Comerç de València, en la fase 1 de diagnòstic, i amb el 50 % per les pròpies empreses beneficiàries, en la fase 2 d'implantació.  
  
Primer. Beneficiaris  
Pimes i autònoms, de la demarcació territorial de la Cambra de Comerç de València, que es troben donades d'alta en el cens de l'IAE.  
  
  
Segon. Objecte  
Concessió d'ajudes per a desenvolupar plans d'implantació de solucions innovadores, que inclouen dos fases seqüencials i progressives: fase d'assessorament - diagnòstic (gratuïta) i fase d'implantació (subvencionada en un 50 %).  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de Comerç de València. A més, pot consultar-se a través de la web www. camaravalencia.com.  
En la dita direcció podrà descarregar-se, junt amb la convocatòria, la sol·licitud de participació.  
  
Quart. Quantia  
La quantia màxima de les ajudes a atorgar amb càrrec a aquesta convocatòria és de:  
- Fase I: cost màxim elegible de 1.200 euros, prefinançat en la seua totalitat per la Cambra de Comerç de València i finançat al 50 % per FEDER i 50 % per la Cambra de Comerç de València (fase gratuïta per a l'empresa beneficiària).  
- Fase II: cost màxim elegible de 7.000 euros (IVA no inclòs), prefinançat en la seua totalitat per l'empresa beneficiària i cofinançat al 50 % per FEDER, sent per tant la quantia màxima d'ajuda per empresa de 3.500 euros.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts 10 dies hàbils des de l'endemà de la publicació de la convocatòria i finalitza el dia 15 de novembre de 2018 a les 14 00 hores (o fins a esgotar pressupost).  
  
València, 8 de maig de 2018.- El president: José Vicente Morata.